Braziliya hukumati giyohvandfurushlikka qarshi katta ko‘lamli operatsiya davomida 80 dan ko‘proq og‘ufurushni qo‘lga oldi. Huquq-tartibot idoralari hibsga olish uchun 127 ta va tintuv o‘tkazishga 190 ta order berishgan. Barcha gumonlanuvchilarni qo‘lga olishning hozircha iloji bo‘lmagan. Qo‘lga olinganlar orasida mamlakatning janubi-sharqida joylashgan portdagi yirik terminalning 28 xodimi ham bo‘lgan. Tergov ma’lumotlariga ko‘ra, San-Paolo shtatidagi Santos shahri xalqaro narkomafiya vakillari tomondan Kolumbiya, Peru va Boliviyadan keluvchi kokainni jo‘natish punktiga aylantirilgan. Kokain konteynerlarga joylanib, savdo kemalarida Yevropa va Afrikaga jo‘natilgan.